
Elektromágneses hullámvezetők vizsgálata a végeselemek módszerével

A hullámvezetők által támogatott hullámmódusok megkereséséhez a Maxwell-egyenletekből származtatott elektromágneses hullámegyenletek megoldása szükséges.
A dolgozatban a végeselemek módszerével vizsgáltam egyszerűbb, analitikusan is vizsgálható (párhuzamos síklemezekből álló homogén, téglalap keresztmetszetű homogén és inhomogén hullámvezető), valamint összetettebb hullámvezető struktúrák elektromágneses sajátmódusait. A dolgozat első felében a három egyszerűbb modellprobléma analitikus megoldását hasonlítottam össze a MATLAB-ban kódolt saját FEM-programommal kapott numerikusan kapott eredményekkel. Ezt követően NBK7-üvegre helyezett arany-ezüst bimetálréteg felületére felvitt periodikus polikarbonátrács modelljén vizsgáltam a lehetséges sajátmódusokat a Comsol Multiphysics (FEM) programmal. A Nanoplazmonika Kutatócsoport korábban különböző beesési szögű és azimutális orientációjú kivilágítások esetében vizsgálta a hullámhosszal összemérhető periódusú rácsokkal csatolható felületi plazmonikus hullámokat, amelyekről számításaim eredményeként bebizonyosodott, hogy megegyeznek a rendszer által támogatott sajáthullámokkal



